Konference om kviksølvskader i den danske befolkning

 Dansk Selskab for Orthomolekylær Medicin

Toksiske metaller og neurologisk sygdom

Dyrlæge Hanne Koplev

Parkinsons Sygdom er en neurologisk sygdom, som hører under prion-sygdommene.

Ved en prion-sygdom kan der påvises prioner, hvilket er fejl-foldede proteiner.

Ved Parkinsons Sygdom påvises der fejlfoldet alfa-synuclein, et protein, som bliver giftigt for cellerne og skader disses funktion.

Som mulige årsager til Parkinsons Sygdom nævnes bl.a.:

1. Toksiske metaller f.eks. Kviksølv, Kobber, Bly, Aluminium, Mangan, Titan, Jern
2. Pesticider (sprøjtemidler) f.eks. Paraquat, Maneb
3. Forskellige andre giftstoffer f.eks. MPTP (fra u-rent narkotika)
4. Ukendte årsager
5. Genetiske årsager

Tungmetalforgiftning:

1. Akut tungmetalforgiftning kan diagnosticeres ved test af blod-prøve / urin-prøve eller ofte ud fra anamnesen (sygehistorien).
2. Kronisk kumulativ (ophobet) tungmetalforgiftning kan ikke diagnosticeres ud fra en almindelig blod-prøve / urin-prøve, idet tungmetallerne da er deponeret i indre organer, men kan diagnosticeres f.eks. ved anvendelse af en kelerings-test; en test hvor der anvendes et kelaterende lægemiddel, hvilket medfører, at tungmetallerne mobiliseres fra indre organer og udskilles til urinen knyttet til det kelaterende middel, hvorved urinens indhold af tungmetaller kan testes.

I Danmark udredes parkinson-patienter ikke for kronisk tungmetalforgiftning eller for forgiftning / belastning med pesticider i det offentlige sundhedsvæsen, men medicineres ofte ved første konsultation med Parkinson-medicin. En medicin, som, via forskellige mekanismer, er kontraindiceret ved tungmetalforgiftning, og som desuden hyppigt indeholder Titan (i form af Titandioxid, et hvidt farvestof).

I år 2001 begyndte jeg at indsamle resultater af kelerings-test for kronisk tungmetalforgiftning af parkinson-patienter.

Registreringerne er afsluttet i 2012, hvor der var indsamlet data fra ca. 72 patienter.

Der er indsamlet data fra patienter, som har konsulteret 10 orthomolekylære læger, der har anvendt 3 forskellige kelaterende lægemidler (i forskellige dosis) til test. Der er anvendt forskellige laboratorie-undersøgelses metoder.

34 patienter er testes med Dimaval (også benævnt DMPS).

25 er testet med D-penicillamin.

9 er testet med DMSA.

4 patienter er testet med andre metoder.

Ikke alle patienter er testet for akut tungmetalforgiftning ved en pre-test, her en almindelig urin-prøve, som tester for indhold af diverse metaller.

Hos 2 patienter er der ikke påvist kronisk tungmetalforgiftning for kviksølv og kobber (der er ikke testet for andre metaller). Disse patienter kan være fejldiagnosticerede, da de var blevet medicinerede med præparater (psykofarmaka), som kan medføre parkinson-lignende symptomer.

Hos enkelte patienter er der konstateret akut tungmetalforgiftning.

**Hos resten af patienterne er der påvist kronisk kumulativ tungmetalforgiftning med hyppigst kombination af metallerne: kobber, kviksølv og bly.**

Indholdet af kviksølv i pre-testen (test for akut forgiftning) kan forøges med optil en faktor 800 ved post-testen (efter indgift af et kelaterende middel) og for kobber kan pre-testen forøges med optil en faktor 1000 ved post-testen.

De indsamlede data viser, at behandlingen for kronisk tungmetalforgiftning med kelaterende midler er virksom med hensyn til at sænke niveauet af tungmetal-belastning.

Det er kompliceret at vurdere succesen af behandlingen af parkinson-patienter, da Parkinson-medicinen er vanedannende (på linje med kokain-produkter), hvorfor det er vanskeligt at vurdere succesen af behandlingen ud fra kriterier som medicin-niveau og symptomer.

Behandlingen ved kronisk tungmetalforgiftning bør omfatte:

1. Sanering af amalgam-fyldninger / eliminering af tungmetalbelastning
2. Behandling med kelaterende lægemidler / kosttilskud
3. Tilpasning af kost / livsstil til patientens situation
4. Korrektion for vitamin-mangler f.eks. Vit D, Vit B-12. B-6, folate
5. Korrektion for mineral-mangler f.eks. selen, svovl, zink, fosfat, magnesium
6. Korrektion for mangler af essentielle fedtstoffer
7. Korrektion for mangel på antioxidanter f.eks. glutation, Coenzym Q-10

Det er mit håb, at der vil blive forsket i kronisk tungmetalforgiftning, som en mulig årsag til Parkinsons sygdom samt i behandlingen af denne.

Der bør benyttes en standardiseret test.

Behandlingen vil altid blive individuel, idet forskellige tungmetalforgiftninger ikke kan behandles ens.

Desværre er det min opfattelse, at forskning i sygdoms-årsager med industri-finansieret midler ikke er realistisk og sponsorering til grund-forskning via andre kilder er usædvanlig.

Jeg vil henvise til denne artikel.

Metals and Parkinson's disease: Mechanisms and biochemical processes.

<https://www.ncbi.nlm.nih.gov/pubmed/29189118>

Bilag:

Provocation tests for Heavy Metal toxicity in eighteen patients with Parkinson’s disease (år 2006).

Provocation tests for intoxication with Heavy Metals (år 2012).

Eks. på post-test af parkinson-patient.